TVDขาย2.1บ.สินค้าในสต๊อกเป็นความเสี่ยง
TVD เคาะราคาขายไอพีโอ 2.10 บาท ขาย 1416 ส.ค. จ่อเข้าเอ็ม เอ ไอ วันที่ 23 ส.ค.นี้ ปรึกษาคุยให้ส่วนลดนักลงทุน 20%
9 ส.ค. 2555

TVD เคาะราคาขายไอพีโอ 2.10 บาท ขาย 1416 ส.ค. จ่อเข้าเอ็ม เอ ไอ วันที่ 23 ส.ค.นี้ ปรึกษาคุยให้ส่วนลดนักลงทุน 20% 
นายสมภพ กีระสุนทรพงษ์ กรรมการผู้อำนวยการ บล.ฟินันเซีย ไซรัส ในฐานะที่ปรึกษาทางการเงินและแกนนำร่วมในการจัดจำหน่ายหุ้นเพิ่มทุนให้กับประชาชนเป็นครั้งแรก (ไอพีโอ) ของบริษัท ทีวี ไดเร็ค (TVD) ทั้งหมด 57.92 ล้านหุ้น ว่า บริษัทได้สรุปราคาขายที่ 2.10 บาทต่อหุ้น จากพาร์หุ้นละ 0.50 บาท โดยจะเปิดขายวันที่ 1416 ส.ค.นี้ และจะเข้าตลาดหลักทรัพย์ เอ็ม เอ ไอ (mai) วันที่ 23 ส.ค.นี้ 
ทั้งนี้ หุ้น TVD ที่ 2.10 บาท ให้ส่วนลดประมาณ 20% และบริษัทจะได้รับเงินจากการขายหุ้นครั้งนี้ประมาณ 121 ล้านบาท หลังจากขายให้ประชาชนจำนวน 52 ล้านหุ้น และขายให้กรรมการและพนักงาน 5.92 ล้านหุ้น ในราคา 1.68 บาท มีส่วนลด 20% โดยติดระยะเวลาห้ามขายหุ้นเป็นเวลา 1 ปี 
ทั้งนี้ ในแบบไฟลิงบริษัทระบุว่าความเสี่ยงของการลงทุนหุ้น TVD คือ บริษัทต้องลงทุนในสินค้าคงคลัง เพราะจำหน่ายสินค้ามากกว่า 1,500 รายการ และขั้นตอนการสั่งซื้อต้องใช้เวลานานถึง 3 เดือน จึงต้องมีสินค้าคงคลัง 3 เดือน และ ณ สิ้นไตรมาสแรกปีนี้ มีสินค้าคงเหลือจำนวน 371.66 ล้านบาท คิดเป็นสัดส่วน 43.13% ของสินทรัพย์รวม
บริษัทมีนโยบายในการตั้งค่าเผื่อสินค้าล้าสมัยและเสื่อมสภาพ เพื่อให้มูลค่าสินทรัพย์ที่สำคัญสะท้อนถึงมูลค่ายุติธรรมของสินค้าได้อย่างเหมาะสม